Dënimi me vdekje në SHBA
Mbështetja e amerikanëve për dënimin me vdekje vazhdon të jetë e fortë, por në rënie
Megjithëse shumica e vendeve të tjera të industrializuara e kanë hequr dënimin me vdekje, në disa pjesë të Shteteve të Bashkuara ai vazhdon të aplikohet. Anketimet tregojnë se ka rënë mbështetja e publikut amerikan për dënimin me vdekje, por vazhdon të jetë në nivelin e lartë prej 60%. Sidoqoftë, sondazhet tregojnë edhe se ata që janë në favor nuk ndjehen të bindur për sigurinë e sistemit gjyqësor dhe për mënyrën se si ekzekutohen këto dënime. Kur ekzekutohen dënimet me vdekje në këtë burg në Huntsville të Teksasit, kundërshtarët janë gjithnjë të pranishëm. Teksasi kryen më shumë dënime kapitale se çdo shtet të tjetër, 16 vitin e kaluar. Sondazhet tregojnë se shumica e teksanëve e mbështesin dënimin me vdekje. Një ndër ta, Dudley Sharp, thotë se ekzekutimet ndalojnë vrasësit të kryejnë krime në të ardhmen. Zoti Sharp thotë se shumica e familjeve të viktimave kërkojnë drejtësi proporcionale, por nuk gjejnë prehje nga ekzekutimet. Avokati nga Hjuston, Pat Monks, kundërshton dënimin me vdekje. Ai thotë se këto dënime zbatohen nëpërmjet një sistemi gjyqësor të mbushur me gabime. Zoti Monks përmend raste kur prova të reja kanë sjellë lirimin e të dënuarve me vdekje. Ai e quan këtë lloj dënimi një praktikë arkaike që Amerika e ka trashëguar nga një vend, i cili tashmë vetë e ka anuluar. Në fillim të dhjetorit, një gjykatë apeli pezulloi ekzekutimin e të dënuarit Scott Panetti, i cili është diagnostikuar me skizofreni. Avokatja nga Hjustoni, Kathryn Kase, e Shërbimit Mbrojtës të Teksasit, që përfaqëson Panettin, thotë se vëmendja mbarëkombëtare për këtë rast është inkurajuese. Shteti i Teksasit pretendon se Panetti përmbush kriteret e shëndetit mendor. Por zonja Kate thotë se ekzekutimi i një të sëmuri të tillë nuk i shërben qëllimit të dënimit me vdekje, siç e parafytyrojnë shumica e njerëzve. Anketimet tregojnë se moshat e reja kanë prirjen të mbështesin dënimet me burgim të përjetshëm, dhe se gjysma e të gjithë të anketuarve janë pro ekzekutimit të të sëmurëve mendorë.